CELEX: 32016D0697
Language: mt
Date: 2016-05-04 00:00:00
Title: Deċiżjoni ta' Implimentazzjoni tal-Kummissjoni (UE) 2016/697 tal-4 ta' Mejju 2016 dwar ċerti miżuri protettivi relatati mal-influwenza tat-tjur b'patoġeniċità għolja tas-sottotip H7N7 fl-Italja (notifikata bid-dokument C(2016) 2875) (Test b'rilevanza għaż-ŻEE)

5.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 120/35
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/697
   tal-4 ta' Mejju 2016
   dwar ċerti miżuri protettivi relatati mal-influwenza tat-tjur b'patoġeniċità għolja tas-sottotip H7N7 fl-Italja
   
      
         (notifikata bid-dokument C(2016) 2875)
      
   
   (It-test bit-Taljan biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar veterinarju u żootekniku applikabbli għall-kummerċ intra-Komunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
   Billi:
   
               (1)
            
            
               L-influwenza tat-tjur hija marda virali infettiva fl-għasafar, inkluż il-pollam. L-infezzjonijiet bil-vajrusis tal-influwenza tat-tjur fil-pollam domestiku jikkawżaw żewġ forom ewlenin ta' din il-marda li huma distinti mill-virulenza tagħhom. Il-forma b'patoġeniċità baxxa ġeneralment tikkawża biss sintomi ħfief, filwaqt li l-forma b'patoġeniċità għolja twassal għal rati ferm għoljin ta' mortalità fil-parti l-kbira tal-ispeċijiet tal-pollam. Din il-marda tista' tħalli impatt qawwi fuq il-profitabbiltà tat-trobbija tal-pollam tal-irziezet.
            
         
               (2)
            
            
               L-influwenza tat-tjur tinstab l-aktar fl-għasafar, iżda f'ċerti ċirkustanzi jaf ikun hemm infezzjonijiet ukoll fil-bnedmin, minkejja li r-riskju huwa ġeneralment baxx ħafna.
            
         
               (3)
            
            
               Fil-każ ta' tifqigħa tal-influwenza tat-tjur, hemm riskju li l-aġent tal-marda jinfirex f'azjendi oħrajn fejn jitrabba l-pollam jew għasafar oħra mrobbijin. Minħabba f'hekk, din tista' tinfirex minn Stat Membru għal Stati Membri oħra, jew għal pajjiżi terzi, permezz tal-kummerċ ta' għasafar ħajjin jew tal-prodotti tagħhom.
            
         
               (4)
            
            
               Id-Direttiva tal-Kunsill 2005/94/KE (3) tistabbilixxi ċerti miżuri preventivi relatati mas-sorveljanza u d-detezzjoni bikrija tal-influwenza tat-tjur u l-miżuri minimi ta' kontroll li jridu jiġu applikati f'każ ta' tifqigħa ta' dik il-marda f'pollam jew f'għasafar oħra mrobbijin. Dik id-Direttiva tistipula l-ħolqien ta' żoni ta' protezzjoni u sorveljanza f'każ li tfaqqa' l-influwenza tat-tjur b'patoġeniċità għolja.
            
         
               (5)
            
            
               Il-Ġermanja nnotifikat lill-Kummissjoni dwar tifqigħa tal-influwenza tat-tjur b'patoġenità għolja tas-sottotip H7N7 f'azjenda fit-territorju tagħha fejn kien qed jitrabba l-pollam jew għasafar oħrajn imrobbijin, u ħadet minnufih il-miżuri meħtieġa skont id-Direttiva 2005/94/KE, inkluż il-ħolqien ta' żoni ta' protezzjoni u ta' sorveljanza.
            
         
               (6)
            
            
               Il-Kummissjoni eżaminat dawk il-miżuri b'kollaborazzjoni mal-Italja, u ħarġet sodisfatta li l-fruntieri taż-żoni ta' protezzjoni u sorveljanza, stabbiliti mill-awtorità kompetenti f'dak l-Istat Membru, jinsabu 'l bogħod biżżejjed mill-azjenda proprja fejn ġiet ikkonfermata t-tifqigħa.
            
         
               (7)
            
            
               Sabiex jiġi evitat kull tfixkil bla bżonn tal-kummerċ fl-Unjoni u sabiex jiġu evitati ostakli mhux iġġustifikati għall-kummerċ li jiġu imposti minn pajjiżi terzi, jeħtieġ jiġu ddefiniti malajr iż-żoni ta' protezzjoni u sorveljanza stabbiliti fl-Italja fil-livell tal-Unjoni b'kollaborazzjoni ma' dan l-Istat Membru.
            
         
               (8)
            
            
               Għaldaqstant, iż-żoni ta' protezzjoni u sorveljanza fl-Italja, fejn qed jiġu applikati l-miżuri ta' kontroll għas-saħħa tal-annimali stabbiliti fid-Deċiżjoni 2005/94/KE, għandhom jiġu ddefiniti fl-Anness ta' din id-Deċiżjoni u għandu jiġi ffissat it-tul ta' żmien ta' dik ir-reġjonalizzazzjoni.
            
         
               (9)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Italja għandha tiżgura li ż-żoni ta' protezzjoni u ta' sorveljanza stabbiliti skont l-Artikolu 16(1) tad-Direttiva 2005/94/KE jinkludu mill-inqas iż-żoni elenkati bħala żoni ta' protezzjoni u sorveljanza fil-Partijiet A u B tal-Anness ta' din id-Deċiżjoni.
   Artikolu 2
   Din id-Deċiżjoni tapplika sal-31 ta' Lulju 2016.
   Artikolu 3
   Din id-Deċiżjoni hija indirizzata lir-Repubblika Taljana.
   
      Magħmul fi Brussell, l-4 ta' Mejju 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
   
      ANNESS
      
         PARTI A
      
      Iż-żona ta' protezzjoni kif imsemmija fl-Artikolu 1:
      
                  ISO Kodiċi tal-Pajjiż
               
               
                  Stat Membru
               
               
                  Kodiċi
                  (jekk huwa disponibbli)
               
               
                  Isem
               
               
                  Id-data sa meta dan jibqa' applikabbli skont l-Artikolu 29 tad-Direttiva 2005/94/KE
               
            
                  IT
               
               
                  L-Italja
               
               
                  Kodiċi Postali/ADNS
               
               
                  Żona li tinkludi:
               
               
                   
               
            
                   
               
               
                   
               
               
                   
               
               
                  It-territorju kollu tal-muniċipalitajiet ta':
               
               
                  26.5.2016
               
            
                  44015
               
               
                  
                              —
                           
                           
                              Portomaggiore;
                           
                        
            
                  44020
               
               
                  
                              —
                           
                           
                              Ostellato.
                           
                        
            
         PARTI B
      
      Iż-żona ta' sorveljanza kif imsemmija fl-Artikolu 1:
      
                  ISO Kodiċi tal-Pajjiż
               
               
                  Stat Membru
               
               
                  Kodiċi
                  (jekk huwa disponibbli)
               
               
                  Isem
               
               
                  Id-data sa meta dan jibqa' applikabbli skont l-Artikolu 31 tad-Direttiva 2005/94/KE
               
            
                  IT
               
               
                  L-Italja
               
               
                  Kodiċi Postali/ADNS
               
               
                  Żona li tinkludi:
               
               
                   
               
            
                   
               
               
                   
               
               
                   
               
               
                  It-territorju kollu tal-muniċipalitajiet ta':
               
               
                  4.6.2016
               
            
                  44020
               
               
                  
                              —
                           
                           
                              Masi Torello;
                           
                        
            
                  44039
               
               
                  
                              —
                           
                           
                              Tresigallo;
                           
                        
            
                  44019
               
               
                  
                              —
                           
                           
                              Voghiera.
                           
                        
            
                   
               
               
                  Il-partijiet mill-muniċipalitajiet ta':
               
            
                  44027
               
               
                  
                              —
                           
                           
                              Fiscaglia, li tinsab fin-Nofsinhar tat-triq provinċjali Nru 15;
                           
                        
            
                  44035
               
               
                  
                              —
                           
                           
                              Formignana, li tinsab fil-Punent tat-triq provinċjali Nru 4;
                           
                        
            
                  44121
               
               
                  
                              —
                           
                           
                              Ferrara, li tinsab fil-Lvant ta' Via Ponte Assa;
                           
                        
            
                  44011
               
               
                  
                              —
                           
                           
                              Argenta, li tinsab fil-Punent tat-triq provinċjali Nru 48.
                           
                        
            
                   
               
               
                   
               
               
                  44015
               
               
                  
                              —
                           
                           
                              Portomaggiore;
                           
                        
               
                  27.5. – 4.6.2016
               
            
                  44020
               
               
                  
                              —
                           
                           
                              Ostellato.